Arte romanu

L**'arte romanu** ye'l nome que reciben les artes visuales realizaes tanto na Antigua Roma como nos territorios del Imperiu Romanu. Inclúyense nesti conceutu l'arquiteutura, les obres públiques, la pintura, la escultura y el mosaicu, pero tamién oxetos de lluxu, de marfil o de cristal. L'arte romanu, que recibe al principiu influyencies del arte etruscu, va recoyer llueu les del Arte griegu, influyencia esta que va ser mayor cuando nel sieglu II Roma ocupe la península griega.

## Etapes

### Etruria y la formación del arte romanu

### Arte romanu tardorrepublicanu
Roma conquista Grecia nel añu 146 e.C. Pérgamu pasa tamién a ser, siguiendo’l deséu del so rei, propiedá del Senáu ya los romanos nel añu 133 e. C. Entramos asina nel tiempu de los consulaos de Cayu Mariu (82-79 e. C); de la dictadura de Sila (82-79 e. C.); del Primer Triunviratu (60 e.C), con Pompeyu, Crasu ya César; de la dictadura d'esti últimu (49-44 e.C) y de les lluches del Segundu Triunviratu hasta la derrota de Marcu Antoniu en 31 e.C ya la conquista d'Augustu del reinu helenísticu d'Exiptu.

#### El retratu romanu

Consérvense dos obres, con fecha *circa* 100 e. C., que son esllabón ente Etruria y Roma: una d'elles ye la cabeza votiva en terracota de Caere, la otra l**Arringatore'' del Muséu de Florencia. Dambes conserven con exactitú los rasgos físicos al empar que la influyencia etrusca. Por embargu’l retratu romanu naciera tiempu atrás, pues esiste la costume llocal nos patricios de les ''imagines mairoum'', imaxe realista ya de cera del fináu, que se guarda en relicarios de madera, y que col tiempu va sustituyise con cabeces de terracota, bronce y mármole (quiciabes por influyencia griega), y ente les que predominen les de homes vieyos. 

Sicasí, esisten nesta dómica otru tipu de retratos nos que sí puen apaecer con normalidá muyeres y mozos, obres d'estilu más helenísticu, y ente les que podemos destacar el llamáu ''Mariscal de Tívoli'', na que podemos ver l'esfuerciu del artista por llevar a la obra’l desnudu heroícu griegu al empar que la cabeza de tipu realista. Nos años postreros de la República van destacar los retratos de los más importantes políticos del momentu: el ''Cicerón'' de la Coleición Tortonia (''circa'' 70 e C.) o'l ''Pompeyu'' de los Museos Vaticanos (49 e. C)

==== Arquiteutura ====
*''Templu de Portuno'', Roma, enantes llamáu ''Templu de la Fortuna viril'', con podiu etruscu, lo mesmo que la planta, y nel que los elementos griegos s'adauten perfeutamente al conxuntu.

*Santuariu de la ''Fortuna'' en Palestrina

*''Tabularium'' de Roma 

*[[Pompeya]] pasa a ser colonia en tiempos de Sila, ya podemos atopar nella nueves formes arquiteutóniques -por exemplu'l primer exemplu de basílica que conocemos-, amás d'edificios como’l teatru y l'anfitetratu, de gran importancia histórica al ser tovía los de [[Roma]] de madera. Otru edificiu de gran futuru son les termes, una construcción que pue basase nel ximnasiu helenísticu, al que se-y amiesta un sistema de calentamientu, l**hypocaustum*, creación del inxenieru [[Caius Sergius Orata]].



La casa pompeyana surde na segunda metá del sieglu II e. C. Divídise en dos partes que ponen en rellación les formes de vida romana ya griega: la parte d'alantre, l'abierta a la cai, sigue col esquema etruscu d*'atrium*, *tablinum* o *tabulinum*, ya habitaciones o *cubiculum*, con *impluvium* pa recoyer l'agua de lluvia. Ye l'espaciu oficial, ellí onde’l *pater familias* celebra los cultos énte les *imagines maiorum* y onde tamién va recibir a los sos clientes. Pa evitar que’l *tablinum* seya llugar de pasu la comunicación ente l*'atrium* y el *peristylium* va facese per un corredor llamáu *andron*. Asina, la parte interior tien un *peristylium* griegu ya una piscina. El llamáu *primer estilu pompeyanu* intenta imitar el recubrimientu de plaques de mármole; en tiempos de [[Sila]] apaez el *segundu estilu pompeyanu*, con plantegamientos más complicaos ya ilusionistes (*Frisu de la Villa de los Misterios*, *circa* 60 e. C., o decoración de la villa d'[[Oplontis]])

=== Augustu y l'arte del sieglu I d.C ===


Al principiu del añu 44 e. C. [[Roma]] entama a superar l'aspeutu d'urbe etrusca -con un Foru mal urbanizáu que nun tien edificios de referencia; igualmente nun se permitía la construcción de graderíos estables pa la plebe). Esta situación entama a cambiar cuando [[Pompeyu]] manda construyir el primer teatru estable en 65-55 e.C., con una *cavea* sobre arqueríes superpuestes. [[Xuliu Cesar]] va acometer los trabayos nel Foru: la [[Basílica Xulia]] y la [[Curia Xulia]] van sustituyir obres anteriores más probes. Nel [[Campu Marciu]] llevántese edificios como los *Saepta Xulia*. Edifícase un foru nuevu, el [[Foru Xuliu]], con pórticu y dedicatoria a [[Venus]], que va marcar l'entamu de la construcción de los Foros Imperiales. Les guerres civiles paralicen estes obres. Sicasí, resultáu tamién d'esti tiempu son los *Diez llibros d'Arquiteutura* que [[Vitrubio]], inxenieru militar de César, va dedicar a [[Augustu]] nel añu 28 e. C.

==== Arquiteutura augustea ====


Yá nel poder, [[Augustu]] nun fai casu de les idees de [[Vitrubio]] que pa esi tiempu yá pasen por mui tradicionales, pero pon interés en terminar los proyeutos de [[César]]. Consciente del valor propagandísticu de los monumentos, comienza el llabor de, según [[Suetonio]], “dejar de mármole la ciudá que recibiera de barru”. A esi efeutu ye nesta dómina cuando los lladriyos cocíos pasen a ser elementu básicu de cualesquier construcción y cuando entama la esplotación del mármole de [[Carrara]]. Tamién va ser agora cuando'l tradicional *opus incertum* se convierte nel yá más decorativu *opus reticutalum*. 

D'esti tiempu son edificios como'l [[Templu de Cástor]] en Roma, el propiu [[Foru d'Augustu]], el [[teatru Marcelu]], la *Maison Carrée* de [[Nimes]] o pontes ya acueductos como los de [[Tarragona]] y Nimes (Pont du Gard), amás del Mausoléu d'Augustu.

==== Artes figuratives ====
**Ara Pacis*, Roma (13-9 e. C.). 

A la vuelta de les campañes d'[[Hispania]] y la [[Galia]] Augustu celebra por fin un sacrificiu solemne pa conmemorar la paz nel imperiu, ya tresforma l'altar de madera utilizáu nesi día nún monumentu de mármole blanco. Decórase con roleos el frisu esterior, y sobre esti preséntense trés iconografíes: la lloba ya Rómulu y Remu, el sacrificiu d'Eneas, Roma ya [[Italia]]; nos llaos llargos dos frisos recuerden la procesión del añu 13 e. C.: nel costáu norte destaca’l Senáu, mientres que nel llau sur apaecen los principales sacerdotes y la familia imperial, con Augustu ya [[Agrippa]].

*Augustu de Prima Porta (20 e. C) 

Estátua de César Augustu, foi descubierta’l 20 d'abril de 1863 en la *Villa ad Gallinas Albas* o Villa de Livia, cerca de la Prima Porta de [[Roma]], llugar al que se retirara, al morrer l'emperador, la so muyer Livia. Ye una copia en mármole d'un modelu en bronce fechu con anterioridá. Inspirándose nel Doríforo de [[Policleto]], obra del sieglu V e. C., l'emperador preséntase equí como una figura d'unos 2 metros d'altura y en *contrapposto*, personificáu como como *toracato* -de militar y con coraza-, sosteniendo un bastón de mandu consular, llevantando la mandrecha mientres la manzorga sostién el *paludamemtum* o capa de los comandantes militares. Ye destacable la decoración de la coraza, na qu'ente otros apaecen [[Marte]], el dios de la guerra, asina como personificaciones de dellos territorios: [[Hispania]], [[Galia]], [[Xermania]] o Partia.

*Otros

Son obres tamién a destacar d'esti periodu'l *Retratu d'Agrippa* (25 e. C) y el llamáu *Grupu de San Ildefonsu* del [[Muséu del Prado]] de Madrid. 

En tiempos d'Augustu les columnes en relieve propies del llamáu *segundu estilu pompeyanu* desapaecen, dando llugar a un nuevu estilu, el llamáu *tercer estilu pompeyanu*, nel que la muria vuelve a tener un caráuter más planu, con paneles y una estructura central que va dar a la parede la forma d'un retablu.

==== Arquiteutura del sieglu I ====
A la muerte d'Augustu nel 14 d. C. llega al poder [[Tiberiu]], con quien entama la dinastía xulio-claudia, con [[Calígula]], [[Claudiu]] ya [[Nerón]]. A estos van asocedelos [[Galba]], [[Otón]] y [[Viteliu]] enantes de que por fin llegue al tronu [[Vespasianu]] (69-79), [[Tito]] (79-81) y [[Domicianu]]. El sieglu va terminar col gobiernu de [[Nerva]] (96-98). 

Son obres a destacar d'esti periodu les siguientes:

**Transitorium*, nos Foros imperiales, termináu en tiempos de Nerva

**Porta Maggiore*, que se construye en tiempos de Claudiu, al igual que’l puertu d'Ostia.

*[[Coliséu]] o *Anfiteatru Flaviu*, que s’empieza a construyir en tiempos de Vespasianu y se termina en tiempos de Tito, y que tenía capacidá pa más de 50.000 persones

**Domus Aurea*, que Nerón manda construyir en Roma llueu del fueu del añu 64, y qu'encarga a los arquiteutos Severu y Céler.

**Palatium*, que s’empieza a construyir en tiempos de Vespasianu y se termina en tiempos de Domicianu, obra del arquiteuto Rabiriu

*Tamién ye nestos tiempos cuando en ciudaes orientales como [[Palmira]] se van construyir teatrales columnates

==== Artes figuratives en tiempos de les dinastíes claudia ya flavia ====


El sentíu más progandísticu de tiempos d'[[Augustu]] va perdiéndose, al tiempu que desapaez tamién l'estilu más clasicista y va volviéndose a tradiciones más helenístiques. 

De tiempos de [[Tiberiu]] ye’l taller que formen [[Atenodoro]], [[Hagesando]] ya [[Polidoro]], autores de dellos grupos decorativos d'estilu rodiu pa la villa imperial de [[Sperlonga]], y que reinterpreten l'estilu de [[Pérgamu]] na famosa escultura de *Laoconte*. 

Con [[Calígula]], pero sobre manera con [[Claudiu]], la retratística imperial va tornándose más claroescura ya intenta acercase más a la sicoloxía del retratáu (*Retratu de Nerón*, *circa* 55 d. C.). En tiempos de [[Vespasianu]] ya [[Tito]] esti realismu tornáse aún más fuerte (*Retratu de Tito*, circa 79-81 d.C.), con una estética siempre de carauterístiques helenístiques llena de movimientu ya gran plasticidá. Nesti tiempu llevántase tamién l*'Arcu de Tito* en Roma pa conmemorar la victoria sobre los xudíos, y nel que'l relieve consigue gran fondura.

Finalmente, nel llamáu *cuartu estilu pompeyanu*, la parede ye de nueves un gran decoráu teatral, complicándose amás la decoración con fines columnes, paneles de cuadros, teles decoratives y otros detalles.

=== La era de los Antoninos y de los Severos ===
A [[Nerva]] asocédelu como emperador [[Traxanu]] (98-117), primer emperador que naz fuera d'Italia. Siguen [[Adrianu]] (117-138), Antoninu Píu (138-161), Luciu Veru ya [[Marcu Aureliu]] (161-180) y Cómodu (180-192). Con [[Séptimiu Severu]] (193-211) entama la dinastía severania, que tien como emperadores a Caracalla (211-217), Heliogábalu (218-222) ya Severu Alexandru (222-235). 

De tiempos de [[Traxanu]] son obres a destacar los llamaos [[Mercaos de Traxanu]] (107-110 d.C.) y l'[[Arcu de Beneventu]], amás de la [[Columna Traxana]], obra de 113 d. C. Obres del tiempu d'[[Adrianu]]'l templu de Venus y Roma y la [[Villa d'Adrianu]] en [[Tívoli]], faciéndose amás mui popular la iconografía d'[[Antínoo]]. El primitivu Panteón que mandara construyir Agrippa vese dañáu por una quema en [[80 d.C]], y si bien ye [[Domicianu]] quien ordena una primer restauración, ye Adrianu quien manda facer una obra nueva na que va caltener el recuerdu al fundador.

El más importante arquiteutu d'esta dómina ye [[Apolodoro de Damascu]], autor d'una *Poliorcética* de la que namás que mos queden fragmentos. Obres suyes son la ponte del [[Danubiu]] (de 1700 metros de llargor), les Termes de Traxanu y, sobre manera, el Foru d'esti emperador.

Otres obres principales d'esti periodu son:

*Estatua ecuestre de Marcu Aureliu (166 d. C)
*Retratu de Cómodu como Hércules (190 d.C)
*Termes de Caracalla (212-217 d.C.)
*Arcu de Septimiu Severu (203 d. C.)

=== De l'anarquía militar al Baxu Imperiu ===
Nel [[sieglu III]], tiempu d'anarquía militar en [[Roma]], la producción artística decai al nun tener l'emperador riqueza abondo pa mantener l'arte oficial. Los mosaicos y dellos sarcófagos son les obres de mayor interés esta dómina. [[Galienu]] (253-268) entama’l llabor de restaurar l'arte, lo que va suponer, n’escultura, una vuelta estilística al periodu de los Severos. En tiempos d'[[Aurelianu]] (270-275) contrúyense en Roma los *Muros Aurelianos*. La recuperación entra na su fase más fecunda cuando, en 285, [[Dioclecianu]] crea’l sistema de la [[Tetraquía]]. 

Obres d'esti periodu son:

*Termes de Dioclecianu
*Basílica de Maxenciu ya Constantinu en Roma (307-313 d.C)
*Mausoléu de Galeriu en [[Tesalónica]]
*Palaciu de Dioclecianu
*Arcu de Galeriu, tamién en Tesalónica

== Bibliografía ==
*GARCÍA Y BELLIDO, *A. Arte romano*. C.S.I.C, Madrid, 1972
*J. A. RAMÍREZ. *Historia del arte. El mundo antiguo*. Alianza Editorial, Madrid, 1996
*WARD-PERKINS, J. B. *Arquiteutura romana*. Aguilar, Madrid, 1976. 
*SUETONIO, C. *Vida de los doce césares. Obra completa''. Madrid, Editorial Gredos

## Referencies

## Enllaces esternos